English: I think and I understand full well and do respect the vote that was returned, but let's be absolutely clear about the vote that was returned. First of all, we had a referendum, and this was supposed to be the referendum that was brought about by a party to actually quell and finally put to bed their internal argument about being members of the European Union. So confident was the then Prime Minister that he was going to get a vote to remain in the European Union, he actually didn't bother to do any work whatsoever to promote that idea. When he finally woke up, it was too late. When he lost the biggest gamble that this country has ever had, he left. He left the country to its own devices. And when the lies that are now coming out persuaded people to vote to leave, exactly the same happened the other side. Farage has left the country. Where did he go? Germany. That's where he's gone. So, let's be clear about what's happened here. Let's be clear about what people really thought they were voting for - and those buses. We've all seen the lies emblazoned on those buses. None of them will be delivered. None of them will be delivered. So, when we know what it is that people have really voted for, when we know what that is, then let's go back to the people if you've got such confidence - I can hear you shouting over there. If you've got such confidence that people are going to support what the reality is, then give them a chance to do that. Because that is what people do. [ Interruption.] No, I will not give way. I've heard enough from you, because you were part of that process that led us to where we are today. We're all going to be better off, are we? You tell that to the young people who might not be able to take part in knowledge exchange for the future, to learn what is out there beyond the boundaries of the UK. You take that to the people that I was talking to who are very proud - and Wales is extremely proud of being a leading partner in the innovation in medicines. You tell that to the doctors who were pleading with me when I was at an event the other day that we don't throw all that away. You tell that to the workers whose rights were not given to them in this country. I don't know how many of you actually understand that part-time workers had no entitlement whatsoever to paid holiday pay - I don't know how many of you know that - but I know one thing: my mother knew it, until she managed to get that when the Labour Government decided to implement that change here. So, you need to wake up when you're talking about the rights. You need to wake up when you think about the consequences. And what about human rights? We hear it from the side over there, 'Don't let them have rights', but I'll tell you one thing now, when you remove rights from people, you remove your own rights, and you don't know what rights you need until you need them. You don't know what protection you need until you're in that position. I am a little bit fed up also of hearing about removing human rights as though you can somehow allow them for some people and not for others. I hear it all the time. If anybody really believes that there aren't gaps between the current status that we have now and the bill of rights, what I suggest is that they mind the gap, because I'm really concerned that people are going to fall through that. So, I clearly want to put it back to the people. I want them to have an opportunity, so that when they fully understand what this is going to mean to them - not the lies and the innuendos that we've heard, but the real choice of what they will be letting themselves in for - then I think that we can all get on and move forward, and at least give people a real chance to say, 'Now we know what we voted for, now we've made our choice.'
Welsh: Rwy'n credu ac yn deall yn iawn ac yn parchu'r bleidlais a gafwyd, ond gadewch inni fod yn gwbl glir ynghylch y bleidlais a gafwyd. Yn gyntaf, cawsom refferendwm, a hwn oedd y refferendwm a oedd i fod, ac a sefydlwyd gan blaid, i ddatrys a rhoi terfyn ar ei dadl fewnol ynghylch bod yn aelodau o'r Undeb Ewropeaidd. Roedd y Prif Weinidog ar y pryd mor ffyddiog ei fod yn mynd i gael y bleidlais i aros yn yr Undeb Ewropeaidd, mewn gwirionedd, fel na wnaeth drafferthu i wneud unrhyw waith o gwbl i hyrwyddo'r syniad hwnnw. Pan ddeffrodd o'r diwedd, roedd hi'n rhy hwyr. Pan gollodd ef y gambl fwyaf a gafodd y wlad hon erioed, fe adawodd. Gadawodd y wlad i edrych ar ôl ei hun. A phan wnaeth y celwyddau sydd bellach yn dod i'r amlwg ddarbwyllo pobl i bleidleisio i adael, digwyddodd yn union yr un peth ar yr ochr arall. Mae Farage wedi gadael y wlad. I ble yr aeth ef? Yr Almaen. Dyna ble y mae wedi mynd. Felly, gadewch inni fod yn glir ynghylch beth sydd wedi digwydd yn y fan yma. Gadewch i ni fod yn glir ynghylch beth yr oedd pobl yn ei gredu yr oeddent, mewn gwirionedd, yn pleidleisio drosto - a'r bysiau hynny. Rydym ni i gyd wedi gweld y celwyddau yn addurno'r bysiau hynny. Ni fydd dim ohonyn nhw'n cael eu cyflawni. Ni fydd dim ohonyn nhw'n cael eu cyflawni. Felly, pan fyddwn ni'n gwybod beth y mae pobl wedi pleidleisio o'i blaid mewn gwirionedd, pan fyddwn ni'n gwybod beth yw hynny, yna beth am fynd yn ôl at y bobl, os oes gennych chi gymaint o ffydd - gallaf eich clywed chi'n gweiddi draw yn y fan yna. Os oes gennych chi gymaint o ffydd bod pobl yn mynd i gefnogi'r realiti, yna rhowch gyfle iddyn nhw wneud hynny. Oherwydd dyna beth y mae pobl yn ei wneud. [ Torri ar draws.] Na wnaf, ni wnaf ildio. Rwyf wedi clywed digon gennych chi, oherwydd roeddech chi'n rhan o'r broses honno sydd wedi ein harwain ni i'r sefyllfa yr ydym ni ynddi heddiw. Rydyn ni i gyd yn mynd i fod yn well ein byd, ydym ni? Dywedwch chi hynny wrth y bobl ifanc na fydd o bosibl yn cael cymryd rhan mewn cyfnewid gwybodaeth ar gyfer y dyfodol, i ddysgu beth sydd ar gael allan yno y tu hwnt i ffiniau y DU. Ewch â hynny at y bobl yr oeddwn i'n siarad â nhw sydd yn falch iawn - ac mae Cymru yn hynod o falch o fod yn bartner blaenllaw yn y gwaith o arloesi ym maes meddyginiaethau. Dywedwch chi hynny wrth y meddygon a oedd yn erfyn arnaf pan yr oeddwn mewn digwyddiad y dydd o'r blaen, nad ydym yn taflu hynny i gyd i ffwrdd. Dywedwch hynny wrth y gweithwyr na roddwyd eu hawliau iddynt yn y wlad hon. Nid wyf i'n gwybod faint ohonoch chi sy'n deall mewn gwirionedd nad oedd gan weithwyr rhan-amser unrhyw hawliau o gwbl i dâl gwyliau - wn i ddim faint ohonoch chi sy'n gwybod hynny - ond rwy'n gwybod un peth: roedd fy mam yn gwybod hynny, hyd nes iddi lwyddo i'w gael pan benderfynodd y Llywodraeth Lafur weithredu'r newid hwnnw yma. Felly, mae angen i chi ddeffro pan eich bod chi'n sôn am yr hawliau. Mae'n rhaid ichi ddeffro pan fyddwch chi'n meddwl am y canlyniadau. A beth am hawliau dynol? Rydym ni'n ei glywed o'r ochr draw yn y fan yna, 'Peidiwch â gadael iddyn nhw gael hawliau', ond fe ddywedaf i un peth wrthych chi nawr, pan fyddwch chi'n tynnu hawliau oddi ar bobl, rydych chi'n tynnu eich hawliau eich hun, a dydych chi ddim yn gwybod pa hawliau sydd eu hangen arnoch chi hyd nes y byddwch chi eu hangen. Dydych chi ddim yn gwybod pa amddiffyniad sydd ei angen arnoch chi tan eich bod yn y sefyllfa honno. Rwyf wedi alaru braidd hefyd o glywed am ddileu hawliau dynol fel pe byddech chi'n gallu eu caniatáu i rai pobl rywsut ac nid i bobl eraill. Rwy'n clywed hynny drwy'r amser. Os oes unrhyw un yn credu mewn gwirionedd nad oes bylchau rhwng y statws presennol sydd gennym ni nawr a'r bil hawliau, rwy'n awgrymu eu bod nhw'n wyliadwrus o'r bwlch, oherwydd rwy'n bryderus iawn bod pobl yn mynd i ddisgyn drwyddo. Felly, rwy'n amlwg yn dymuno ei roi yn ôl i'r bobl. Rwyf eisiau iddyn nhw gael cyfle, fel eu bod yn deall yn llwyr beth fydd hyn yn ei olygu iddyn nhw - nid y celwyddau a'r ensyniadau yr ydym ni wedi eu clywed, ond y gwir ddewis o'r hyn y maen nhw'n gadael eu hunain yn agored iddo - rwy'n credu y gallwn ni i gyd gytuno a symud ymlaen wedyn, ac o leiaf rhoi cyfle gwirioneddol i bobl ddweud, 'Nawr ein bod ni'n gwybod beth y gwnaethom ni bleidleisio drosto, rydym ni bellach wedi gwneud ein dewis.'